rejauldu/bengali-wikipedia huggingface dataset:
রায়গঞ্জ সরকারি মেডিকেল কলেজ ও হাসপাতাল পূর্বে উত্তর দিনাজপুরের রায়গঞ্জ শহরের একটি জেলা হাসপাতাল ছিল। পরে এটিকে ২০১৮ সালের মধ্যে একটি পূর্ণাঙ্গ সরকারি মেডিকেল কলেজ ও হাসপাতাল হিসাবে আধুনিকীকরণ করা হয়েছিল। এর পিছনে ধারণা ছিল শুধু রায়গঞ্জ শহর ও এর পার্শ্ববর্তী স্থানগুলিতেই নয় বরং উত্তর দিনাজপুর জেলার আশেপাশের জেলায়ও চিকিৎসা শিক্ষা ও চিকিৎসা সেবা সম্প্রসারিত করা।  মেডিকেল কলেজ ও হাসপাতাল রায়গঞ্জ শহরের প্রাণকেন্দ্রে ডাঃ বিসি রায় সরণীর বিশাল এলাকা জুড়ে অবস্থিত। এটির একপাশে মূল হাসপাতাল ভবন এবং নতুন ১২ তলা একাডেমিক ভবন রয়েছে, যেখানে অনেক বিভাগ ইতোমধ্যে স্থানান্তরিত হয়েছে। আবাসিক ভবন, হোস্টেল ভবন এবং অন্যান্য সুবিধা দ্রুত নির্মিত হচ্ছে।  তথ্যসূত্র  বহিঃসংযোগ  রায়গঞ্জ সরকারি মেডিকেল কলেজ ও হাসপাতাল   বিষয়শ্রেণী:পশ্চিমবঙ্গের শিক্ষাপ্রতিষ্ঠান
রোহিঙ্গা ন্যাশনাল কাউন্সিল (RNC) হল মূলত রাখাইন রাজ্য, মিয়ানমারের (বার্মা) রোহিঙ্গা গোষ্ঠীগুলির একটি রাজনৈতিক কংগ্রেস। এটি আরাকান রোহিঙ্গা ন্যাশনাল অর্গানাইজেশনের (ARNO) সাথে ২৮ নভেম্বর ১৯৯৮ সালে প্রতিষ্ঠিত হয়, যা আরাকান রোহিঙ্গা ইসলামিক ফ্রন্ট (এরআইএফ) এবং রোহিঙ্গা সলিডারিটি অর্গানাইজেশন (আরএসও) একীভূত হয়ে গঠিত হয়েছিল।    আরও দেখুন   মিয়ানমারে ইসলাম   তথ্যসূত্র   বিষয়শ্রেণী:রোহিঙ্গা সংঘর্ষ বিষয়শ্রেণী:রাখাইন রাজ্য বিষয়শ্রেণী:মিয়ানমারে ইসলাম বিষয়শ্রেণী:মিয়ানমারের বিদ্রোহী গোষ্ঠী
কুয়াপি () ফিনল্যান্ডের আইসালমিতে অবস্থিত একটি রেস্তোরাঁ। গিনেস বিশ্ব রেকর্ড অনুয়ায়ী এটি বিশ্বের সবচেয়ে ছোট রেস্তোরাঁ। এটির আয়তন মাত্র ৮ বর্গ মিটার, যার মধ্যে ঘরের মেঝে মাত্র ৩.৬ বর্গ মিটার।Laine, Oona: Maailman pienin ravintola löytyy Iisalmesta – intiimi tunnelma on taattu!, Ilta-Sanomat 19 July 2018. Accessed on 14 July 2020.The world's smallest restaurants, Fox News 23 January 2013. Accessed on 14 July 2020.Iisalmen Olutmestari - Kuappi, Olutmestari. Accessed on 23 April 2022. রেস্তোরাঁটি ১৯০৭ সালে ভিআর গ্রুপ ট্র্যাক পরিদর্শকদের বিশ্রামের জন্য একটি কেবিন হিসাবে খোলা হয়েছিল এবং পরে এটি ট্র্যাক থেকে সরিয়ে তার বর্তমান জায়গায় নিয়ে আসা হয়। দীর্ঘদিন এটি করকি নামে পরিচিত ছিল।    বর্ণনা  বাম|থাম্ব|কুয়াপির অভ্যন্তরভাগে মাত্র দুইজন লোক বসতে পারে। ছবিতে এক জায়গায় দেখা যাচ্ছে, অন্য জায়গায় চিত্রগ্রাহক বসে ছিলেন।|285x285পিক্সেল ভবনের ভিতরে একটি বার, একটি টেলিভিশন, দুইজন গ্রাহকের জন্য একটি টেবিল ও একটি টয়লেট রয়েছে। রেস্তোরাঁটি অ্যালকোহল পরিবেশনের জন্য অনুমোদিত।  একজন ওয়েটার ছাড়াও দুইজন লোক এখানে বসতে পারে। বাইরে একটি ছোট দেউড়িও রয়েছে। ২০২০ সালের মে মাসের শেষের দিকে, একটি ঘোষণা করা হয় যে, কোভিড-১৯ বিধিনিষেধের কারণে ২০২০ সালের গ্রীষ্মের শুরুতে একবারে শুধু একজন গ্রাহক রেস্তোরাঁয় প্রবেশ করতে পারবেন। যদিও দেউড়িতে দুইজন গ্রাহক বসতে পারে, কারণ দেউড়িটি গ্রাহক সীমাবদ্ধতামুক্ত।  সুবিধা কুয়াপি গ্রাহকদের মদ পরিবেশনের জন্য পূর্ণ অনুমোদন প্রাপ্ত। রেস্তোরাঁটিতে সালাদ, হ্যামবার্গার, মাছ, মুরগি, মাংস এবং মাশরুম সহ বিভিন্ন ধরনের খাবার পরিবেশন করা হয়। বিখ্যাত খাবারের মধ্যে রয়েছে ভাজা ভেন্ডেস, হান্টারের রুটি এবং শূকরের মাংস, ঐতিহ্যবাহী স্যাভোনিয়ান ব্লুবেরি "কুক্কো" এবং মিষ্টির মধ্যে চকোলেট কেক।  রেস্তোরাঁটির আকার ছোট হওয়ায় কোন রান্নাঘর নেই। এখানে পরিবেশন করা সব খাবারই আসলে পার্শ্ববর্তী রেস্তোরাঁ ওলুটমেস্তারির রান্নাঘরে প্রস্তুত করা হয়।  কুয়াপি রক উৎসব ২০১৮ সালের গ্রীষ্মে, রেস্তোরাঁটি বিশ্বের সবচেয়ে ছোট রক সঙ্গীত উৎসব কুয়াপি-রকের আয়োজন করেছিল। উৎসবের মোট চারটি টিকিট বিক্রি হয়, এবং 'ইম্পোটেন্ট গিভারস' নামে একটি এক ব্যক্তির পাংক সঙ্গীত ব্যান্ড আনা হয়েছিল।Karvinen, Petri: "Maailman pienin rockfestivaali" kiinnostaa Iisalmessa-lipuista tarjotaan yli sataa euroa, Savon Sanomat 6 July 2018. Accessed on 22 June 2022. উৎসবের টিকিট ফেসবুকে  আয়োজিত নিলামের করে বিক্রি করা হয়, সেখানে দুটি টিকিটের জন্য ১২৫ ইউরো পর্যন্ত সর্বোচ্চ ডাক উঠেছিল।  তথ্যসূত্র  বহিঃসংযোগ  Vaunut.org-তে রেস্টুরেন্টের ছবি  দাপ্তরিক ওয়েবসাইট  বিষয়শ্রেণী:রেস্তোরাঁ বিষয়শ্রেণী:ফিনল্যান্ডের রেস্তোরাঁ বিষয়শ্রেণী:বিশ্বরেকর্ড
50px| WikiProject Schools সাধারণ তথ্য ([ সম্পাদনা] · পরিবর্তন) প্রধান প্রকল্প পাতা প্রশাসক (sysops) Alumni নিবন্ধ নির্দেশিকা অংশগ্রহণকারী টেম্পলেট প্রকল্প বিষয়শ্রেণী  প্রবেশদ্বার  Possible school AfDs Organisation, corporation, or product Wikipedia:WikiProject Deletion sorting/Schools Departments নিবন্ধ অনুরোধ Assessment সাহায্য Newsletter Infoboxes Things you can do ([ edit])  School article statistics  This list is generated automatically by a bot approximately every 3 days. view full worklist
ইমাম-উজ-জামান (জন্ম: অজানা ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।    জন্ম ও শিক্ষাজীবন  ইমাম-উজ-জামানের জন্ম সিলেট জেলার বিয়ানীবাজার উপজেলায়। তার বাবার নাম মোদাচ্ছের আলী চৌধুরী এবং মায়ের নাম মাহমুদুনেছা বেগম। তার স্ত্রীর নাম ইসরাত ইমাম। তাদের এক ছেলে ও দুই মেয়ে।   কর্মজীবন  ইমাম-উজ-জামান চাকরি করতেন পাকিস্তান সেনাবাহিনীতে। ১৯৭১ সালে নবীন সেনা কর্মকর্তা হিসেবে কর্মরত ছিলেন কুমিল্লা সেনানিবাসে ৫৩ ফিল্ড রেজিমেন্টে। ২৫ মার্চ রাতে তাকে আরও কয়েকজন বাঙালি সেনা কর্মকর্তার সঙ্গে বন্দী করা হয়। ৩০ মার্চ রাতে পাকিস্তানি সেনারা তাদের বন্দী অবস্থায় গুলি করে। তিনি গুলিবিদ্ধ হয়েও বেঁচে যান। পরে কৌশলে সেখান থেকে পালাতে সক্ষম হন। নানা চড়াই উতরাই পেরিয়ে চতুর্থ ইস্ট বেঙ্গল রেজিমেন্টের সঙ্গে যোগ দেন। সুস্থ হওয়ার পর তাকে একটি কোম্পানির অধিনায়ক হিসেবে দায়িত্ব দেওয়া হয়। রাজনগর সাবসেক্টর এলাকায় যুদ্ধ করেন। স্বাধীনতার পর ইমাম-উজ-জামান বাংলাদেশ সেনাবাহিনী থেকে ২০০৩ সালে মেজর জেনারেল হিসেবে অবসর নেন। তখন তিনি বগুড়া সেনানিবাসের জিওসি ছিলেন।   মুক্তিযুদ্ধে ভূমিকা  ১৯৭১ সালের ৬ নভেম্বর মুক্তিবাহিনীর ২ নম্বর সেক্টরের রাজনগর সাবসেক্টরের হেডকোয়ার্টার্সে ডাক পড়ল ইমাম-উজ-জামানের। তখন বিলোনিয়া পকেট পুরোপুরি পাকিস্তান সেনাবাহিনীর দখলে। তার ওপর ভার পড়ল বিলোনিয়া রেলস্টেশন থেকে শুরু করে ফেনী পর্যন্ত পকেটটি মুক্ত করার। পরশুরাম, চিথলিয়া, ফুলগাজী, মুন্সিরহাটে ছিল পাকিস্তানি সেনাদের মজবুত ঘাঁটি। দায়িত্ব পেয়েই ইমাম-উজ-জামান প্রস্তুতি নিতে থাকলেন। তার অধীনে নবগঠিত ১০ ইস্ট বেঙ্গল রেজিমেন্ট ও দ্বিতীয় ইস্ট বেঙ্গল রেজিমেন্টের একদল মুক্তিযোদ্ধা। তাদের ৮০ শতাংশ পেশাদার, বাকি ২০ শতাংশ স্বল্প ট্রেনিংপ্রাপ্ত। সিদ্ধান্ত নিলেন, মুক্তিযোদ্ধারা রাতের অন্ধকারে ভারতে থেকে গোপনে বাংলাদেশে অণুপ্রবেশ করবেন। যাতে ভোর হওয়ার আগেই পাকিস্তানি সেনাদের সঙ্গে লড়াই শুরু করা যায়। শীতের রাত। সেদিন টিপটিপ বৃষ্টি পড়ছে। হিমেল হাওয়া আর গাছের পাতায় কেমন যেন শব্দ। মনে হচ্ছে রাতটা যেন কোনো কিছুর প্রতীক্ষায় আছে। বিলোনিয়ার তিন দিকই ভারত সীমান্তে পরিবেষ্টিত। তাই ইমাম-উজ-জামান সিদ্ধান্ত নিয়েছেন ভারতের এক প্রাপ্তের সীমান্ত থেকে পরশুরাম-চিথলিয়ার মধ্যে দিয়ে অগ্রসর হয়ে ভারত সীমান্তের অপর প্রান্ত পর্যন্ত অবরোধ করার। এ অবরোধ যদি সফল হয়, তবে শত্রু পাকিস্তানি সেনারা সহজেই ফাঁদে আটকা পড়বে। রাত ১০টার দিকে মুক্তিযোদ্ধারা অণুপ্রবেশ শুরু করলেন। পাকিস্তানি সেনারা বুঝতেও পারল না, তাদের জালে আটকানোর জন্য মুক্তিযোদ্ধারা এগিয়ে আসছে। নিঃশব্দে সবাই অত্যন্ত সতর্কতার সঙ্গে পথ চলছেন। মুহুরী নদী ও আরেক নদীর কোথাও বুক, কোথাও কোমর পানি। পিচ্ছিল রাস্তা। অন্ধকারে কাছেও কিছু দেখা যায় না। ভোর হওয়ার আগেই সব কাজ শেষ হয়ে গেল। পাকিস্তানি সেনারা মুক্তিযোদ্ধাদের অবরোধের মধ্যে। তারপর সকাল থেকে বিলোনিয়ার বিভিন্ন স্থানে যুদ্ধ শুরু হলো। ইমাম-উজ-জামানের নেতৃত্বে মুক্তিযোদ্ধারা দুই দিন যুদ্ধের পর বিলোনিয়ার বিরাট এলাকা মুক্ত করলেন। ৮০ শতাংশ পাকিস্তানি সেনা মুক্তিযোদ্ধাদের আক্রমণে নিহত হলো। অভাবনীয় ও অবর্ণনীয় দৃশ্য দেখা গেল পাকিস্তানি সেনাদের পরিত্যক্ত ঘাঁটিতে গিয়ে। চারদিকে বিক্ষিপ্ত অবস্থায় পড়ে আছে অসংখ্য লাশ। ধানখেত, বাংকার, খাল কোথাও ফাঁক নেই।   পুরস্কার ও সম্মাননা   বীর বিক্রম   তথ্যসূত্র    বহি:সংযোগ   বিষয়শ্রেণী:বীর বিক্রম বিষয়শ্রেণী:জীবিত ব্যক্তি
মালিকুল আদিল সাইফুদ্দিন আবু বকর ইবনে নাসিরুদ্দীন মুহাম্মদ () (আনু. ১২২১ - ৯ ফেব্রুয়ারি ১২৪৮) ১২৩৮ থেকে ১২৪০ সাল পর্যন্ত মিশরের আইয়ুবীয় রাজবংশের সুলতান ছিলেন। তিনি আদিল দ্বিতীয় হিসাবে বেশি পরিচিত।  তার বাবা কামিল ছিলেন সালাউদ্দিনের ভ্রাতুষ্পুত্র। যিনি ১২৩৮ সালে মারা যান, দ্বিতীয় আদিল কিছুটা অপ্রস্তুত হয়ে তাঁর পদাঙ্ক অনুসরণ করেছিলেন। দেশ যখন অরাজকতায় ছেয়ে গেলে তার নির্বাসিত সৎভাই সালিহ আইয়ুব সুযোগবুঝে তাকে পদচ্যুত করেন। আদিল পদচ্যুতির আট বছর পরে কারাগারে মারা যান।   ইতিহাস  আদিলের সময় আইয়ুবীদের মধ্যে সহিংস শক্তির লড়াই ছড়িয়ে পড়ে। তিনি সিরিয়ায় তার আত্মীয়দের বিরুদ্ধে নিজেকে জোর দিতে পারছিলেন না। গৃহযুদ্ধের মাধ্যমে আইয়ুবীদের দুর্বল করার বিষয়টি মঙ্গোলরা উত্তর ইরাক জয় করতে ব্যবহার করেছিল। এছাড়াও ১২৩৯ সালে জেরুজালেমের রাজ্যে জাফার শান্তিচুক্তি সমাপ্তির ঠিক পরেই, চ্যাম্পেনের থিওবাল্ড চতুর্থ (ব্যারনদের ক্রুসেড) এর অধীনে একটি ক্রুসেড সেনাবাহিনী এসেছিল। যারা এস্কালন দখল করে এবং তবে শেষপর্যন্ত ধরে রাখতে পারেনি। শেষ পর্যন্ত আদিল তার সৎভাই সালিহ আইয়ুবের কাছে অভ্যন্তরীণ ইসলামী শক্তির লড়াইয়ে পরাজিত হয়েছিল। রুনসিম্যানের মতে, দ্বিতীয় আদিল তার প্রিয়তম এক কৃষ্ণাঙ্গ ব্যক্তির হাতে সরকারকে দায়িত্ব অর্পণ করে তাঁর মন্ত্রীদের বিরক্ত করেছিলেন। ১২৪০ সালের মে মাসের শেষ দিকে বা জুনের শুরুর দিকে তাকে ষড়যন্ত্রের দ্বারা পদচ্যুত করার পরে, সালিহ আইয়ুব মিশরের সিংহাসন গ্রহণ করেছিলেন।  আদিল দ্বিতীয় ১২৪৮ সালে মারা যাওয়ার আগ পর্যন্ত বন্দী অবস্থায় ছিলেন। আবুল ফিদার মতে , তিনি মুগিস ফাতেহুদ্দিন উমর নামে এক নাবালিক পুত্র রেখে গেছেন।   আরও দেখুন   মিশরের শাসকদের তালিকা   তথ্যসূত্র   বিষয়শ্রেণী:জন্মের সাল অজানা বিষয়শ্রেণী:১২৪৮-এ মৃত্যু বিষয়শ্রেণী:১২২০-এর দশকে জন্ম বিষয়শ্রেণী:১৩শ শতাব্দীর মিশরের আইয়ুবীয় সুলতান
মাইকেল জেমস ওয়েন (জন্ম: ১৪ ডিসেম্বর, ১৯৭৯) সাবেক ইংলিশ ফুটবল খেলোয়াড় যিনি লিভারপুল, রিয়াল মাদ্রিদ, নিউক্যাসেল, ম্যানচেস্টার ও স্টোক সিটির হয়ে খেলেছেন এবং ইংল্যান্ড জাতীয় দলের হয়ে খেলেছেন।  তথ্যসূত্র  বহিঃসংযোগ  বিষয়শ্রেণী:ইউরোপীয় বর্ষসেরা ফুটবলার বিষয়শ্রেণী:ইংরেজ পুরুষ ফুটবলার বিষয়শ্রেণী:লিভারপুল ফুটবল ক্লাবের খেলোয়াড় বিষয়শ্রেণী:রিয়াল মাদ্রিদ ফুটবল ক্লাবের খেলোয়াড় বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড় বিষয়শ্রেণী:নিউক্যাসেল ইউনাইটেড ফুটবল ক্লাবের খেলোয়াড় বিষয়শ্রেণী:স্টোক সিটি ফুটবল ক্লাবের খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:বালোঁ দর বিজয়ী বিষয়শ্রেণী:ইংল্যান্ডের অনূর্ধ্ব-২১ আন্তর্জাতিক ফুটবলার বিষয়শ্রেণী:ইংল্যান্ডের আন্তর্জাতিক যুব ফুটবলার বিষয়শ্রেণী:১৯৭৯-এ জন্ম বিষয়শ্রেণী:১৯৯৮ ফিফা বিশ্বকাপের খেলোয়াড় বিষয়শ্রেণী:২০০২ ফিফা বিশ্বকাপের খেলোয়াড় বিষয়শ্রেণী:২০০৬ ফিফা বিশ্বকাপের খেলোয়াড় বিষয়শ্রেণী:বিবিসি বর্ষসেরা ক্রীড়া ব্যক্তিত্ব বিজয়ী বিষয়শ্রেণী:ইংল্যান্ডের আন্তর্জাতিক ফুটবলার বিষয়শ্রেণী:ইংরেজ আত্মজীবনীকার বিষয়শ্রেণী:স্পেনে প্রবাসী ফুটবলার বিষয়শ্রেণী:ফিফা ১০০ বিষয়শ্রেণী:জীবিত ব্যক্তি বিষয়শ্রেণী:উয়েফা ইউরো ২০০০ খেলোয়াড় বিষয়শ্রেণী:উয়েফা ইউরো ২০০৪ খেলোয়াড় বিষয়শ্রেণী:উয়েফা ইউরোপা লিগ বিজয়ী খেলোয়াড় বিষয়শ্রেণী:পুরুষ ফুটবল ফরোয়ার্ড বিষয়শ্রেণী:ইংরেজ প্রবাসী পুরুষ ফুটবলার
সুপ্রিয়া শ্রীনেৎ (জন্ম 27 অক্টোবর 1977), সুপ্রিয়া শ্রীনেত্ নামেও পরিচিত, একজন ভারতীয় রাজনীতিবিদ এবং প্রাক্তন সাংবাদিক, যিনি বর্তমানে ভারতীয় জাতীয় কংগ্রেসের জাতীয় মুখপাত্র হিসেবে কাজ করছেন। তিনি মহারাজগঞ্জ আসন থেকে ২০১৯ সালের ভারতীয় সাধারণ নির্বাচনে ( লোকসভা নির্বাচন) প্রতিদ্বন্দ্বিতা করেছিলেন।  সুপ্রিয়া শ্রীনেৎ ১৮ বছর সাংবাদিক হিসেবে কাজ করেছেন। তিনি ইণ্ডিয়া টুডে দিয়ে তার কর্মজীবন শুরু করেন পরে তিনি এন.ডি.টি.ভি-তে সহকারী সম্পাদক হিসেবে যোগ দেন। সুপ্রিয়া শ্রীনেৎ সক্রিয় রাজনীতিতে যোগদানের প্রাক্কালে টাইমস গ্রুপের ইটি নাও -তে নির্বাহী সম্পাদক হিসেবে কাজ করছিলেন।   জীবনের প্রথমার্ধ   সুপ্রিয়া শ্রীনেৎ প্রাক্তন সাংসদ হর্ষ বর্ধনের মেয়ে। তিনি লরেটো কন্ভেণ্ট লখনউতে শিক্ষিত হন। তিনি দিল্লি বিশ্ববিদ্যালয় থেকে ইতিহাসে স্নাতকোত্তর ডিগ্রি অর্জন করেন।   সাংবাদিকতা   সুপ্রিয়া শ্রীনেৎ প্রিণ্ট ও ইলেক্ট্রনিক মিডিয়ায় সাংবাদিক হিসেবে ১৮ বছর কাজ করেছেন। ২০০১ সালে, তিনি একটি বিশেষ সংবাদদাতা হিসাবে ইণ্ডিয়া টুডে (টিভি চ্যানেল) এর সাথে তার কর্মজীবন শুরু করেন। ২০০৪ সালে, তিনি এনডিটিভিতে সহকারী সম্পাদক হিসেবে যোগ দেন। ২০০৮ সালে, তিনি ET Now-এর প্রধান সম্পাদক - (সংবাদ) হিসাবে যোগদান করেন। তিনি একই বছর ET Now-এর নীতি সম্পাদক এবং নির্বাহী সম্পাদক হিসেবে মনোনীত হন।   রাজনীতি   ২০১৯ সালে, তিনি ২০১৯ সালের ভারতীয় সাধারণ নির্বাচনে প্রতিদ্বন্দ্বিতা করার জন্য ET Now-এর নির্বাহী সম্পাদকের পদ থেকে পদত্যাগ করেন। তিনি ভারতীয় জাতীয় কংগ্রেস প্রার্থী হিসাবে মহারাজগঞ্জ আসনে প্রতিদ্বন্দ্বিতা করেছিলেন এবং বিজেপির পঙ্কজ চৌধুরীর কাছে হেরেছিলেন, ৭২,৫১৬ ভোট এবং ৫.৯১% ভোট পেয়ে তৃতীয় স্থানে ছিলেন।  ২০১৯ সালে, তিনি সর্বভারতীয় কংগ্রেস কমিটির মুখপাত্র হিসাবে নিযুক্ত হন। তিনি কংগ্রেসের মুখপাত্র হিসেবে টিভি বিতর্কে অংশ নিয়ে থাকেন।  তিনি ভারতীয় জাতীয় কংগ্রেসের তারকা প্রচারক হিসাবে ২০২২ সালের উত্তরপ্রদেশ বিধানসভা নির্বাচনেও অংশগ্রহণ করেছিলেন।  ২০২২ সালে, সুপ্রিয়া শ্রীনেৎ ভারতীয় জাতীয় কংগ্রেসের সোশ্যাল মিডিয়া এবং ডিজিটাল প্ল্যাটফর্মের চেয়ারম্যান হিসেবে নিযুক্ত হয়েছেন।    তথ্যসূত্র   বিষয়শ্রেণী:১৯৭৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় জাতীয় কংগ্রেসের রাজনীতিবিদ বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:ভারতীয় নারী সাংবাদিক বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী
মিনহাজুল আবেদীন (জন্ম: ১২ সেপ্টেম্বর ১৯৯৭) একজন বাংলাদেশী ক্রিকেটার।  তিনি ২৭ ফেব্রুয়ারি ২০১৯ সালে ঢাকা প্রিমিয়ার ডিভিশন টি-টোয়েন্টি ক্রিকেট লিগে উত্তরা স্পোর্টিং ক্লাবের হয়ে টি-টোয়েন্টিতে আত্মপ্রকাশ করেন।  তিনি ২০ মার্চ ২০১৯ সালে ২০১৮-১৯ ঢাকা প্রিমিয়ার বিভাগ ক্রিকেটে উত্তরা স্পোর্টিং ক্লাবের হয়ে লিস্ট এ ক্রিকেটে আত্মপ্রকাশ করেন।    আরও দেখুন   নাসির হোসেন   তথ্যসূত্র    বহিঃসংযোগ     বিষয়শ্রেণী:বাংলাদেশী ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯৭-এ জন্ম বিষয়শ্রেণী:উত্তরা স্পোর্টিং ক্লাবের ক্রিকেটার বিষয়শ্রেণী:ঢাকা মেট্রোপলিশের ক্রিকেটার বিষয়শ্রেণী:কুমিল্লার ব্যক্তি বিষয়শ্রেণী:চট্টগ্রাম বিভাগ থেকে আগত ক্রিকেটার বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
রিতা সাহু হলেন একজন ভারতীয় রাজনীতিবিদ যিনি বিজু জনতা দলের রাজনীতির সাথে যুক্ত। তিনি ওড়িশা বিধানসভার একজন বিধায়ক।  রাজনৈতিক জীবন তার স্বামী সুবল সাহু তিনবার বিজেপুর বিধানসভা কেন্দ্রের বিধায়ক হিসেবে নির্বাচিত হয়েছিলেন। তার স্বামী ভারতীয় জাতীয় কংগ্রেসের রাজনীতির সাথে যুক্ত থাকলেও তিনি বিজু জনতা দলের রাজনীতির সাথে যুক্ত।  তার স্বামীর প্রয়াণের পর অনুষ্ঠিত উপনির্বাচনে তিনি বিজেপুর বিধানসভা কেন্দ্রের বিধায়ক হিসেবে নির্বাচিত হন।  ২০১৯ সালে নবীন পট্টনায়ক হিনজিল ও বিজেপুর বিধানসভা কেন্দ্র থেকে বিধায়ক হিসেবে নির্বাচিত হন। নির্বাচনের পর তিনি বিজেপুর বিধানসভা কেন্দ্রের বিধায়ক পদ থেকে সরে দাঁড়ান। এরপর, অনুষ্ঠিত উপনির্বাচনে রিতা সাহু পুনরায় বিজেপুর বিধানসভা কেন্দ্রের বিধায়ক হিসেবে নির্বাচিত হন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:ওড়িশা বিধানসভার নারী সদস্য বিষয়শ্রেণী:বিজু জনতা দলের রাজনীতিবিদ বিষয়শ্রেণী:ওড়িশা বিধানসভার সদস্য ২০১৪-২০১৯ বিষয়শ্রেণী:ওড়িশা বিধানসভার সদস্য ২০১৯-২০২৪ বিষয়শ্রেণী:১৯৭১-এ জন্ম বিষয়শ্রেণী:২১শ শতাব্দীর ভারতীয় নারী রাজনীতিবিদ
আরব ফ্যাসিবাদ (আরবি: الفاشية العربية) হল একটি চরম ডানপন্থী মতাদর্শ, যা ফ্যাসিবাদকে আরব জাতীয়তাবাদের সঙ্গে একত্রিত করে। ইতিহাস আরব ফ্যাসিবাদ প্রথম বিশ্বযুদ্ধের পর উদ্ভূত হয় এবং আন্তযুদ্ধকালীন সময়ে বিকশিত হতে থাকে। ওসমানীয় শাসন থেকে আরবদের স্বাধীনতার সঙ্গে এর উত্থান হওয়ায়, আরব ফ্যাসিবাদীরা তুরস্কবিরোধী মনোভাব পোষণ করত।International Journal of Middle East Studies 42 (2010), 311-32 নাৎসি জার্মানি ও ফ্যাসিবাদী ইতালির সমর্থনে এটি আরও শক্তিশালী হয় এবং ইসরায়েল প্রতিষ্ঠার পর ক্রমশ ইহুদিবিরোধী রূপ নেয়।Achim Rohde: State-Society Relations in Ba'thist Iraq: Facing Dictatorship, London / New York 2010.Islamstudien ohne Ende, ed. Rainer Brunner et al. (= Abhandlungen für die Kunde des Morgenlandes 54,1), Würzburg 2002, 517-528.Gershoni / James P. Jankowski: Confronting Fascism in Egypt: Dictatorship Versus Democracy in the 1930s, Stanford 2010;Peter Wien: Iraqi Arab Nationalism: Authoritarian, Totalitarian and Pro-Fascist Inclinations, 1932-1941, London / New York 2006. প্রথমদিকে এটি সিরিয়া, লেবানন, ইরাক, ফিলিস্তিন ও মিশরে বিস্তার লাভ করে।Rabinovich, The war for Lebanon (1989), p. 80René Wildangel: Zwischen Achse und Mandatsmacht: Palästina und der Nationalsozialismus, ed. by Zentrum Moderner Orient (= ZMO- Studien 24), Berlin 2007. আরব ফ্যাসিবাদীদের মধ্যে কেউ কেউ আরব-ইসলামিক জাতীয়তাবাদে বিশ্বাসী ছিল, আবার কিছু ছিল সম্পূর্ণ ধর্মনিরপেক্ষ।Hourani, p. 326  মিশেল আফলাক নাৎসিবাদ সম্পর্কে লেখা "দ্য মিথ অফ দ্য টোয়েন্টিথ সেঞ্চুরি" বইটির একটি সংস্করণ কিনেছিলেন। সাইপ্রিয়ান ব্লামিরেস বাথবাদকে আরব ফ্যাসিবাদ দ্বারা অনুপ্রাণিত বলে বর্ণনা করেছিলেন, যদিও এর সাথে সমাজতন্ত্রও যুক্ত হয়েছিল। সাদ্দাম হোসেনকে কখনও কখনও ফ্যাসিবাদী বা ফ্যাসিবাদী মতাদর্শ দ্বারা প্রভাবিত বলে বর্ণনা করা হয়েছে এবং অ্যাডলফ হিটলারের মতো ফ্যাসিস্ট মতাদর্শ ও রাষ্ট্রীয় নেতাদের দ্বারা প্রভাবিত বলে বর্ণনা করা হয়েছিল। ১৯৪১ সালে ইরাকের আরব ফ্যাসিবাদীরা ফারহুদ নামক একটি ইহুদিবিরোধী গণহত্যা চালিয়েছিলেন।Encyclopedia of the Modern Middle East & North Africa: D-K Por Philip Mattar, p. 860Memories of state: politics, history, and collective identity in modern Iraq by Eric Davis Eric Davis, University of California Press, 2005, P. 14  আরো দেখুন   আল-মুথান্না ক্লাব  ফ্রি অ্যারাবিয়ান লিজিয়ন  গোল্ডেন স্কয়ার (ইরাক)  ইসলামোফ্যাসিবাদ  আরবীতে মেইন কাম্ফ  মুসলিম অ্যাসোসিয়েশন অব দ্য লিক্টর  নাৎসি জার্মানি এবং আরব বিশ্বের মধ্যে সম্পর্ক  সিরিয়ান সোশ্যাল ন্যাশনালিস্ট পার্টি  জিয়াবাদ  তথ্যসূত্র   গ্রন্থপঞ্জি           বিষয়শ্রেণী:আরব বিশ্বে ফ্যাসিবাদ বিষয়শ্রেণী:আরব জাতীয়তাবাদ
ভাইরানকোড, ভাইরামকোড নামেও বানান, কেরালার মালাপ্পুরম জেলার তিরুর তালুকের তিরুনাভায়া গ্রাম পঞ্চায়েতের একটি ছোট গ্রাম। এটি শ্রী বৈরাঙ্কোড় ভগবতী মন্দিরের জন্য সুপরিচিত, কেরালার অন্যতম প্রাচীন এবং জনপ্রিয় ভগবতী মন্দির। গ্রাম এবং মন্দিরটি পাত্তারনাদাক্কাভু – বিপি অঙ্গদি রোডে অবস্থিত। তিরুর নিকটতম রেলওয়ে স্টেশন এবং কোঝিকোড় আন্তর্জাতিক বিমানবন্দর নিকটতম বিমানবন্দর   বৈরাঙ্কোড় ভগবতী মন্দির    বৈরানকোদে উৎসব   তথ্যসূত্র  বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:মালাপ্পুরম জেলার গ্রাম
গোলাম কিবরিয়া ভূঁইয়া একজন বাংলাদেশী শিক্ষাবিদ। তিনি চট্টগ্রাম বিশ্ববিদ্যালয়ের ইসলামের ইতিহাস ও সংস্কৃতি বিভাগের অবসরপ্রাপ্ত অধ্যাপক এবং কক্সবাজার ইন্টারন্যাশনাল ইউনিভার্সিটির উপাচার্য।  শিক্ষাজীবন গোলাম কিবরিয়া চট্টগ্রাম বিশ্ববিদ্যালয়ের ইসলামের ইতিহাস ও সংস্কৃতি বিভাগ থেকে ১৯৭৬ সালে স্নাতক (সম্মান) ও ১৯৭৭ সালে স্নাতকোত্তর ডিগ্রি লাভ করেন। তিনি একই বিশ্ববিদ্যালয় থেকে ১৯৯২ সালে পিএইচডি ডিগ্রি অর্জন করেন।  কর্মজীবন কিবরিয়া চট্টগ্রাম বিশ্ববিদ্যালয়ের ইসলামের ইতিহাস ও সংস্কৃতি বিভাগে ১৯৭৮ সালে প্রভাষক হিসেবে যোগদান করেন। এরই ধারাবাহিকতায় তিনি বিশ্ববিদ্যালয়টির অধ্যাপক হন এবং অধ্যাপক হিসেবে অবসর লাভ করেন।  কর্মজীবনে তিনি চট্টগ্রাম বিশ্ববিদ্যালয়ের সিন্ডিকেট সদস্য, একাডেমিক কাউন্সিলের সদস্য, কলা অনুষদের ডিন; ইসলামী বিশ্ববিদ্যালয়, বাংলাদেশের একাডেমিক কাউন্সিলের সদস্য; ঢাকা বিশ্ববিদ্যালয়ের সিনেট সদস্যসহ বিভিন্ন গুরুত্বপূর্ণ দায়িত্ব পালন করেন।  কক্সবাজার ইন্টারন্যাশনাল ইউনিভার্সিটি প্রতিষ্ঠার আট বছর পর প্রথমবারের মতো বাংলাদেশের রাষ্ট্রপতি ও বিশ্ববিদ্যালয় সমূহের আচার্য কর্তৃক ২০২১ সালের ১৫ ডিসেম্বর পরবর্তী চার বছরের জন্য গোলাম কিবরিয়া ভূঁইয়া বিশ্ববিদ্যালয়টির উপাচার্য হিসেবে নিয়োগ লাভ করেন।  গবেষণাকর্ম ও প্রকাশনা তিনি প্রায় ২০টি গ্রন্থের রচয়িতা। এছাড়া বিভিন্ন জার্নালে তার প্রায় ৪০টি গবেষণা প্রবন্ধ প্রকাশিত হয়েছে।  সদস্যপদ গোলাম কিবরিয়া ভূঁইয়া বাংলা একাডেমি, বাংলাদেশ ইতিহাস পরিষদ, পশ্চিমবঙ্গ ইতিহাস সংসদসহ বিভিন্ন পেশাজীবী সংগঠনের সদস্য।  তথ্যসূত্র  বিষয়শ্রেণী:বাংলাদেশী শিক্ষাবিদ বিষয়শ্রেণী:চট্টগ্রাম বিশ্ববিদ্যালয়ের প্রাক্তন শিক্ষার্থী বিষয়শ্রেণী:চট্টগ্রাম বিশ্ববিদ্যালয়ের শিক্ষক বিষয়শ্রেণী:কক্সবাজার ইন্টারন্যাশনাল ইউনিভার্সিটির উপাচার্য
উদয়নাচার্য () বা উদয়ন ছিলেন ন্যায় দর্শনের একজন ভারতীয় দার্শনিক ও যুক্তিবিদ; এবং যিনি যুক্তি ব্যবহার করে ঈশ্বরের অস্তিত্ব প্রমাণ করার উদ্দেশ্য, এবং ধর্মকীর্তি, জ্ঞানশ্রীমিত্রর মতো বৌদ্ধ দার্শনিক, এবং ভারতীয় বস্তুবাদ (চার্বাক) এর বিরুদ্ধে ঈশ্বরের অস্তিত্বের উপর আক্রমণের মোকাবিলা করার জন্য যুক্তিবাদী ধর্মতত্ত্ব তৈরি করার চেষ্টা করেছিলেন। তাকে ন্যায় ঐতিহ্যের সবচেয়ে গুরুত্বপূর্ণ দার্শনিক বলে মনে করা হয়।  তিনি যুক্তিবিদ্যার দুটি প্রধান দর্শন (ন্যায় ও বৈশেষিক) দ্বারা ধারণ করা মতামতের সমন্বয় করতে কাজ করেছিলেন। এটি ত্রয়োদশ শতাব্দীর নব্য-ন্যায় দর্শনের মূলে পরিণত হয়েছিল, যা "সঠিক" যুক্তির গঙ্গেশ উপাধ্যায় দর্শন দ্বারা প্রতিষ্ঠিত, যা আজও ভারতের কিছু অঞ্চলে স্বীকৃত এবং অনুসরণ করা হয়। তিনি বর্তমান ভারতের বিহার রাজ্যের দ্বারভাঙার কাছে মিথিলার কারিয়ান গ্রামে থাকতেন।  উদয়ন বাচস্পতি মিশ্রের রচনার উপর একটি উপ-গ্লোস লিখেছিলেন যার নাম ন্যায়-বর্তিকা-তৎপর্য-তিকা-পরিশুদ্ধি।Subodh, Kapoor (2002), Companion Encyclopaedia of Hindu Philosophy: An Exposition of the Principle [sic] Religio-philosophical Systems and an Examination of Different Schools of Thought. Genesis Publishing তিনি কুসুমাঞ্জলি, আত্ম-তত্ত্ব-বিবেক, কিরণাবলী এবং ন্যায়-পরিশিষ্ট (যাকে বোধা সিদ্ধি বা বোদ্ধ শুদ্ধিও বলা হয়) এর মতো আরও বেশ কিছু রচনা লিখেছেন।  বৌদ্ধ যুক্তিবিদদের দাবিকে চূড়ান্তভাবে ভেঙে ফেলার জন্য ন্যায় পণ্ডিতদের দ্বারা তাকে কৃতিত্ব দেওয়া হয়।Tachikawa, M. (2012), The Structure of the World in Udayana’s Realism: A Study of the Lakṣaṇāvalī and theKiraṇāvalī. SpringerVidyabhushana S.C. (1988). A History of Indian Logic: Ancient, Mediaeval and Modern Schools. Motilal Banarsidass. ভারতীয় দর্শনে তাকে যে গুরুত্ব দেওয়া হয়েছে তা প্রমাণ করে তাঁর সমস্ত পরিচিত কাজ সংরক্ষণ করা হয়েছে বলে মনে করা হয়।   তথ্যসূত্র    বহিঃসংযোগ   Bibliography of Udayana's works, Item 560, Karl Potter, University of Washington (Internet Archive Copy)  Works by Udayana at Internet Archive  বিষয়শ্রেণী:১০ম শতাব্দীর ভারতীয় দার্শনিক বিষয়শ্রেণী:হিন্দু দার্শনিক ও ধর্মতত্ত্ববিদ বিষয়শ্রেণী:ভারতীয় যুক্তিবিদ বিষয়শ্রেণী:ধর্মের দার্শনিক
জাফর সোবহান একজন বাংলাদেশি সংবাদপত্রের সম্পাদক ও কলাম লেখক। তিনি বাংলাদেশ থেকে প্রকাশিত ইংরেজি দৈনিক ঢাকা ট্রিবিউনের প্রধান সম্পাদক হিসেবে পরিচিত।   শিক্ষা এবং পেশা  সোবহান বর্তমানে ঢাকা ট্রিবিউনের প্রধান সম্পাদক হিসেবে দায়িত্ব পালন করছেন। তিনি পূর্বে  বাংলাদেশের ইংরেজি দৈনিক দ্য ডেইলি স্টারের  উপ-সম্পাদক এবং প্রধান ফোরাম ২০০৪ থেকে ২০১০ পত্রিকা। তিনি দ্য গার্ডিয়ান, দি সানডে গার্ডিয়ান, টাইম এবং আউটলুক পত্রিকার  একজন কলাম লেখক ছিলেন। http://worldfellows.yale.edu/zafar-sobhan ২০০৫ সালে, তিনি ইয়ং গ্লোবাল লিডার হিসাবে বিশ্ব অর্থনৈতিক ফোরামে পরিচিতি পান  এবং ২০০৯ সালে ইয়েল ওয়ার্ল্ড ফেলো ছিলেন। http://www.weforum.org/young-global-leaders/zafar-sobhan  জাফর অর্থনীতিবিদ ও মুক্তিযোদ্ধা রেহমান সোবহান ও ব্যারিস্টার সালমা সোবহানের পুত্র। তিনি মার্কিন যুক্তরাষ্ট্রের পোমোনা কলেজ এবং কানাডা ব্রিটিশ কলাম্বিয়া বিশ্ববিদ্যালয়ে অধ্যয়ন করেন। তিনি ম্যানহাটানের কর্পোরেট অ্যাটর্নি এবং নিউইয়র্ক সিটি পাবলিক স্কুলে শিক্ষকতা পেশায় কাজ করেছেন।     তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:ইয়েল বিশ্ববিদ্যালয়ের প্রাক্তন শিক্ষার্থী বিষয়শ্রেণী:ব্রিটিশ কলাম্বিয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশী সংবাদপত্র সম্পাদক বিষয়শ্রেণী:অপর্যালোচিত অনুবাদসহ পাতা বিষয়শ্রেণী:সোহরাওয়ার্দী পরিবার বিষয়শ্রেণী:২০শ শতাব্দীর বাঙালি বিষয়শ্রেণী:২১শ শতাব্দীর বাঙালি বিষয়শ্রেণী:১৯৭০-এ জন্ম বিষয়শ্রেণী:ঢাকার নবাব পরিবারের সদস্য বিষয়শ্রেণী:উর্দুভাষী বাংলাদেশী ব্যক্তি